{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o porezu na dodanu vrijednost"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za djecu RH","PRAVILNIK","Sukladno ovlasti iz članka 10. Zakona o pravobranitelju za djecu („Narodne novine“ br. 73/17), dostavljamo naše mišljenje na Pravilnik o izmjenama i dopunama Pravilnika o porezu na dodanu vrijednost.\nImajući u vidu gospodarsku situaciju u Hrvatskoj, preporučamo uvođenje smanjenja stope PDV na isporuke pomagala za djecu s teškoćama u razvoju, dječju odjeću i obuću (uključujući dječju sportsku odjeću i obuću), dječju opremu, dječju kozmetiku, pelene, proizvode za njihovu zaštitu i sigurnost, igračke, bicikle i zaštitnu opremu za djecu koja se bave sportom (npr. biciklističke zaštitne kacige te posebna sjedala za vožnju djece na biciklima, naročito onu čija je upotreba propisana zakonom kao i za onu koja se preporuča, primjerice u borilačkim sportovima).\nPreporučamo i dodatno smanjenje PDV na isporuke dječjih sjedalica za automobile (naročito specijalnih sjedalica za automobile za djecu s teškoćama). Naime, potrebno je povećati cjenovnu dostupnost sigurnosnih sjedalica za djecu. Međunarodni izvori i preporuke državama usmjerene na povećanje sigurnosti djece u prometu, ukazuju na mogućnost intervencije uključivanjem ovih proizvoda u kategoriju osnovnim proizvoda (essential products) za koje se dopušta niža stopa PDV-a, kako je dopušteno Direktivom EU 77/388/EEC. \nNadamo se da će naši prijedlozi biti uzeti u obzir kako bi se smanjilo porezno opterećenje roditelja, uveo socijalno pravedniji porezni sustav, te doprinijelo poboljšanju standarda obitelji.","Primljeno na znanje","Prijedlog nije predmet ovih izmjena i dopuna Pravilnika o porezu na dodanu vrijednost. Pravilnikom nije moguće propisivati odredbe o sniženoj stopi PDV-a koje nisu propisane Zakonom o PDV-u. Napominjemo da se stopom PDV-a od 13% oporezuje isporuka dječih sjedalica za automobile i dječjih pelena."]
[2,"MADAGASKAR","PRAVILNIK,\nČlanak 2.","Predlažemo da se u čl. 2. st. (3) uz nabrojenu potrebnu opremu i radove još  ubaci i dizalica topline (ali kao baterija opcionalno) kao oprema oporeziva stopom PDV-a od 0%.\nMolim da se iz članka razluči da li se usluga gleda kao cjelina ili je moguća isporuka u nekoliko faza ( zasebno projekti, a zasebno ugradnja) uz dokaznu dokumentaciju da se radi o objedinjenim fazama projekta.","Nije prihvaćen","Direktivom Vijeća 2006/112/EZ s kojom Zakon o PDV-u mora biti usklađen, nije propisana mogućnost oporezivanja stopom PDV-a od 0% za isporuke dizalica topline. \nČlankom 2. Pravilnika o izmjenama i dopunama Pravilnika o porezu na dodanu vrijednost, među ostalim, propisuje se da realizacija projekata izvedbe jednostavnih građevina obuhvaća i projektni i izvedbeni dio od strane jednog ili više izvođača."]
[3,"palamida","PRAVILNIK,\nČlanak 4.","Prijedlog je 100 eura.","Nije prihvaćen","Prijedlog nije prihvaćen, obzirom da se u skladu s načelom neutralnosti, novčani iznosi preračunavaju uz primjenu fiksnog tečaja konverzije i u skladu s člankom 14. Zakona o uvođenju eura kao službene valute u Republici Hrvatskoj (NN 57/22, 88/22-Ispravak). Prilikom izmjena zakona ili drugog općeg akta koji sadrži novčane iskaze vrijednosti u kuni dobivene preračunavanjem iznosa eura utvrđenog u propisu Europske unije (prvenstveno u direktivi koja je prenesena u odgovarajući nacionalni zakon) potrebno je voditi računa da se prepišu iznosi eura iz propisa tj. direktive Europske unije. Obzirom da iznos od 740,00 kuna nije prenesen iz Direktive Vijeća 2006/112/EZ, obvezno je prilikom njegovog preračunavanja u eure primijeniti fiksni tečaj za preračun kune u eure."]
[4,"palamida","PRAVILNIK,\nČlanak 26.","Prijedlog je 50 000 eura.","Primljeno na znanje","Glede povećanja praga za upis u registar obveznika PDV-a skreće se pažnja da je Republici Hrvatskoj odobreno povećanje praga za upis u sustav PDV-a na 300.000,00 kuna Provedbenom odlukom Vijeća (EU) 2020/1661 od 3. studenoga 2020. koja se primjenjuje od 1. siječnja 2018. do 31. prosinca 2024. godine. U razdoblju koje je obuhvaćeno navedenom Provedbenom odlukom Republika Hrvatska ne može proizvoljno povećavati odobreni prag za upis u registar obveznika PDV-a."]